ཆོས་ཉིད་ནམ་མཁའི་ཀློང་མཛོད་ལས༔ མཁའ་འགྲོ་འདུས་པའི་སྐོར་ལས་དུར་གཅོད་དངོས་གྲུབ་བང་མཛོད་བཞུགས་སོ༔
དབུ་ཁྲིད་༠༠༠༠༠༣༣༨༔ ༠༠༠༠༠བརྡ་ཡིག༔ ན་མོ་གུ་རུ་པདྨ་ཀ་ར་ཡེ༔ དུར་གཅོད་དངོས་གྲུབ་བང་མཛོད་ལ༔ རང་ཉིད་ཡེ་ཤེས་མཁའ་འགྲོ་མ༔ འཁོར་འདས་དབང་ཕྱུག་དྲག་མོའི་སྐུ༔ ཁྲོས་མ་ནག་མོའི་སྐུར་གསལ་ཞིང་༔ ལས་རྣམས་གང་དང་གང་ལ་ཡང་༔ རེ་དོགས་འཁུ་འཁྲིགས་ཐམས་ཅད་སྤངས༔ བཟང་ངན་རོ་སྙོམས་མན་ངག་གནད༔ དང་པོ་འགགས་སྲི་གཅོད་པ་ལ༔ དབང་སྡུད་ཟིལ་གནོན་གཞན་ལས་ཤེས༔ དེ་ནས་རོ་རྩར་སླེབ་མ་ཐག༔ ཕཊ༔ ང་ནི་ཁྲོས་མ་ནག་མོའི་སྐུ༔ སངས་རྒྱས་རིགས་ཀྱི་མཁའ་འགྲོ་འགྱེད༔ ཆོས་དབྱིངས་ཡེ་ཤེས་གྲི་གུག་གིས༔ མ་རིག་འཁྲུལ་པའི་རྒྱུན་ཐག་གཅོད༔ གཏི་མུག་མུན་པའི་དྲྭ་བ་བཤིག༔ གཟུང་འཛིན་རཱུ་དྲ་དབྱིངས་སུ་སྒྲོལ༔ ཨོཾ་བུདྡྷ་ཀྲོ་དྷི་ས་མ་ཡ་དུ་ཏྲི་སརྦ་ཤ་ཏྲུཾ་མཱ་ར་ཡ་རྦད་རྦད༔ ཕཊ༔ ང་ནི་ཁྲོས་མ་ནག་མོའི་སྐུ༔ རྡོ་རྗེ་མཁའ་འགྲོ་ལས་ལ་འགྱེད༔ མེ་ལོང་ཡེ་ཤེས་གྲི་གུག་གིས༔ ཞེ་སྡང་འཁྲུལ་པའི་འབྲེལ་ཐག་གཅོད༔ ཁམས་གསུམ་འཁོར་བའི་དྲྭ་བ་བཤིག༔ གཟུང་འཛིན་རཱུ་དྲ༴ ཨོཾ་བཛྲ་ཀྲོ་དྷི་ སོགས༔ ཕཊ༔ ང་ནི་ཁྲོས་མ་ནག་མོའི་སྐུ༔ རིན་ཆེན་མཁའ་འགྲོ་ལས་ལ་འགྱེད༔ མཉམ་ཉིད་ཡེ་ཤེས་གྲི་གུག་གིས༔ ང་རྒྱལ་ཉོན་འཁྲུལ་འབྲེལ་ཐག་གཅོད༔ ཁམས་གསུམ་འཁོར་བའི་དྲྭ་བ་བཤིག༔ གཟུང་འཛིན་རཱུ་དྲ༴ ཨོཾ་རཏྣ་ཀྲོ་དྷི་སོགས༔ ཕཊ༔ ང་ནི་ཁྲོས་མ་ནག་མོའི་སྐུ༔ པདྨ་མཁའ་འགྲོ་ལས་ལ་འགྱེད༔ སོར་རྟོག་ཡེ་ཤེས་གྲི་གུག་གིས༔ འདོད་ཆགས་འཁྲུལ་པའི་འབྲེལ་ཐག་གཅོད༔ ཁམས་གསུམ་འཁོར་བའི་དྲྭ་བ་བཤིག༔ གཟུང་འཛིན་རཱུ་དྲ༴ ཨོཾ་པདྨ་ཀྲོ་དྷི་སོགས༔ ཕཊ༔ ང་ནི་ཁྲོས་མ་ནག་མོའི་སྐུ༔ ལས་ཀྱི་མཁའ་འགྲོ་ལས་ལ་འགྱེད༔ བྱ་གྲུབ་ཡེ་ཤེས་གྲི་གུག་གིས༔ ཕྲག་དོག་འཁྲུལ་པའི་འབྲེལ་ཐག་གཅོད༔ ཁམས་གསུམ་འཁོར་བའི་དྲྭ་བ་བཤིག༔ གཟུང་འཛིན་རཱུ་དྲ༴ ཨོཾ་ཀརྨ་ཀྲོ་དྷི་སོགས༔ ཕཊ༔ ང་ནི་ཁྲོས་མ་ནག་མོའི་སྐུ༔ འཁོར་འདས་དབང་སྡུད་གྲི་གུག་གིས༔ སྐྱེ་འཆི་གཉིས་ཀྱི་འབྲེལ་ཐག་གཅོད༔ ལུས་དང་སེམས་ཀྱི་འབྲེལ་ཐག་ཆོད༔ གཟུང་འཛིན་གཉིས་ཀྱི་འབྲེལ་ཐག་གཅོད༔ ཉོན་མོངས་བདུད་བགེགས་དབྱིངས་སུ་བསྒྲལ༔ ཨོཾ་བཛྲ་ཀྲོ་དྷི་ཀ་ལི་བྃ་ཧ་རི་ནི་ས་ས་མ་ཡ་ཛ་ཛཿ དུ་ཏྲི་རཱུ་དྲ་མཱ་ར་ཡ་རྦད་སོད༔ ཕཊ་ཕཊ་ཕཊ༔ ན་མོ༔ དཀོན་མཆོག་གསུམ་དང་རྩ་བ་གསུམ༔ སྐུ་གསུམ་ཆོས་ཉིད་རྣམ་དག་དང་༔ རྟེན་འབྲེལ་བསླུ་བ་མེད་པའི་མཐུས༔ ཚེ་འདས་བླ་ཡིད་སེམས་གསུམ་འདི༔ ཟ་བའི་འདྲེ་དང་འབྲེལ་ཐག་ཆོད༔ ཤི་བའི་གཤེད་དང་འབྲེལ་ཐག་ཆོད༔ ཕུང་བའི་སྲི་དང་འབྲེལ་ཐག་ཆོད༔ ཉམས་པའི་བདུད་དང་འབྲེལ་ཐག་ཆོད༔ གནོད་བྱེད་ཤི་འདྲེ་ཤི་གཤེད་སྲི༔ མ་ལུས་ཐལ་བར་བརླག་གྱུར་ཅིག༔ ཨོཾ་ཤྲཱི་བཛྲ་ཀྲོ་དྷི་ཀ་ལི་བྃ་ཧ་རི་ནི་ས་གནོད་བྱེད་ཟ་འདྲེ་ཤི་གཤེད་སྲི་གདོན་ཐམས་ཅད་མཱ་ར་ཡ་རྦད་རྦད་ཐུམ་སོད༔ ཅེས་བདེན་བརྗོད་ལན་གསུམ་གྱི་རྗེས་སུ་མགུལ་ལུང་ནས་གྲི་གུག་གིས་བཅད་པའི་ཚེ་ཁམས་གསུམ་འཁོར་བི་འབྲེལ་ཐག་ཐམས་ཅད་རྦད་ཀྱིས་བཅད་ནས་རྣམ་པར་ཤེས་པ་ཆོས་སྐུའི་ཀློང་དུ་ཐིམ་པར་བསམ་ལ་ཕཊ་ཉེར་གཅིག་བརྗོད༔ དེ་ནས་སྲི་ངན་འདུལ་བའི་དམིགས་པ་འདི་ལྟར་བྱའོ༔ རང་ཉིད་ཡེ་ཤེས་ཀྱི་མཁའ་འགྲོ་མའི་ཕྱག་གཡས་ཡེ་ཤེས་ལྔ་མཚོན་པའི་གཡང་གཞི་ཡར་ལ་བཏེགས་པས་སྲིད་པའི་རྩེ་མོ་ན་ལྷབ་ལྷབ་བྱེད་ཅིང་ས་ལ་བརྡབ་པས་གནོད་བྱེད་ཐམས་ཅད་ཀྱི་ལུས་ངག་ཡིད་གསུམ་ཐལ་བ་རླུང་གིས་གཏོར་བ་ལྟར་རྗེས་ཤུལ་ཙམ་ཡང་མེད་པར་བསམ༔ ཕཊ་ཕཊ་ཕཊ༔ ཧཱུྃ༔ ང་ནི་ཁྲོས་མ་ནག་མོའི་སྐུ༔ ཕྱག་གཡས་མི་ལྤགས་གཡང་གཞི་རྡེབ༔ བརྡབ་པས་ཁམས་གསུམ་འཁྲུལ་འཁོར་བཤིག༔ གཡོན་པས་མི་རྐང་གླིང་བུ་འབུད༔ འབུད་པས་སྣང་སྲིད་དབང་དུ་སྡུད༔ རང་འདྲའི་ཡེ་ཤེས་མཁའ་འགྲོ་འགྱེད༔ ཕཊ་ཕཊ་ཕཊ༔ མི་ལྤགས་གཡང་གཞི་དབུས་སུ་རྡེབ༔ ཆོས་དབྱིངས་ཡེ་ཤེས་བརྟུལ་ཞུགས་ཀྱིས༔ གཏི་མུག་འཁྲུལ་པའི་འཁོར་ལོ་བཤིག༔ འཁོར་བ་མྱང་འདས་དབྱིངས་སུ་གཅོད༔ ཕཊ༔ མི་ལྤགས་གཡང་གཞི་ཤར་དུ་རྡེབ༔ མེ་ལོང་ཡེ་ཤེས་བརྟུལ་ཞུགས་ཀྱིས༔ ཞེ་སྡང་འཁྲུལ་པའི་འཁོར་ལོ་བཤིག༔ གཉིས་འཛིན་རང་གྲོལ་ངང་དུ་གཅོད༔ ཕཊ༔ མི་ལྤགས་གཡང་གཞི་ལྷོ་རུ་རྡེབ༔ མཉམ་ཉིད་ཡེ་ཤེས་བརྟུལ་ཞུགས་ཀྱིས༔ ང་རྒྱལ་འཁྲུལ་པའི་འཁོར་ལོ་བཤིག༔ གཟུང་འཛིན་རང་གྲོལ་ཆེན་པོར་གཅོད༔ ཕཊ་ཕཊ་ཕཊ༔ མི་ལྤགས་གཡང་གཞི་ནུབ་ཏུ་རྡེབ༔ སོར་རྟོག་ཡེ་ཤེས་བརྟུལ་ཞུགས་ཀྱིས༔ འདོད་ཆགས་འཁྲུལ་པའི་འཁོར་ལོ་བཤིག༔ བདག་འཛིན་ཀློང་གྲོལ་ཆེན་པོར་གཅོད༔ ཕཊ༔ མི་ལྤགས་གཡང་གཞི་བྱང་དུ་རྡེབ༔ བྱ་གྲུབ་ཡེ་ཤེས་བརྟུལ་ཞུགས་ཀྱིས༔ ཕྲག་དོག་འཁྲུལ་པའི་འཁོར་ལོ་བཤིག༔ རེ་དོགས་རོ་སྙོམས་ཆེན་པོར་གཅོད༔ ཕཊ༔ ང་ནི་ཁྲོས་མ་ནག་མོ་སྟེ༔ མི་ལྤགས་གཡང་གཞི་རབ་ཏུ་རྡེབ༔ དུག་གསུམ་སྐུ་གསུམ་ཀློང་དུ་བཤིག༔ དུག་ལྔ་ཡེ་ཤེས་ལྔ་རུ་བཤིག༔ ཉོན་མོངས་བརྒྱད་ཁྲི་བཞི་སྟོང་བགེགས༔ ཆོས་ཉིད་རོལ་པ་ཆེན་པོར་གཅོད༔ ཕཊ་ཕཊ་ཕཊ༔ དེ་ནས་རོ་ཡི་སྟེང་དུ་རྐང་པས་མནན་ཏེ་ངན་སོང་འཁོར་བའི་སྒོ་ཐམས་ཅད་ཐག་གིས་བཅད་པར་བསམ༔ ཧཱུྃ༔ ང་ནི་ཁྲོས་མ་ནག་མོ་སྟེ༔ འཁོར་འདས་མ་ལུས་ང་ཡི་མཁའ༔ ཡེ་ཤེས་རོལ་པའི་སྟོབས་ཤུགས་ཀྱིས༔ ངན་སོང་འཁོར་བའི་སྒོ་འཕར་གཅོད༔ བདེ་བ་ཆེན་པོའི་གསེང་ལམ་ཕྱེས༔ འོད་གསལ་མ་བུ་རོ་གཅིག་བསྲེས༔ ཕཊ༔ ཅེས་འཕོ་ལུས་སྦྱིན་གཞན་དུ་ཤེས༔ ས་མ་ཡ༔ སྐབས་དང་པོའོ༔ དེ་ནས་རོ་འདུལ་བྱ་བ་ནི༔ དང་པོ་གནམ་ལྕགས་འཁོར་ལོས་བརྡེག་ལ༔ ཧཱུྃ༔ ང་ནི་ཁྲོས་མ་ནག་མོའི་སྐུ༔ འཁོར་བ་དབྱིངས་སྒྲོལ་འཁོར་ལོ་འདེབས༔ ཚེ་འདས་འདི་ལ་གནོད་བྱེད་པའི༔ གཏི་མུག་ལས་བྱུང་ཟ་འདྲེ་རྣམས༔ ཐལ་བའི་རྡུལ་དུ་བརླག་པར་མཛོད༔ སངས་རྒྱས་མཁའ་འགྲོ་འབུམ་སྡེ་བསྐུལ༔ ཨོཾ་བུདྡྷ་ཀྲོ་དྷི་ཤྭ་རི་ས་མ་ཡ་ཛ་ཛཿ ཟ་འདྲེ་ཤི་གཤེད་ཐམས་ཅད་མཱ་ར་ཡ་རྦད་སོད༔ ཅེས་མཁའ་འགྲོ་དཀར་སེར་དམར་ལྗང་བསམ་གྱིས་མི་ཁྱབ་པས་ཟ་འདྲེ་ཤི་གཤེད་ཐམས་ཅད་བསད་བཅད་གཏུབ་སྟེ་རྔམས་ཟས་བྱས་ནས་རྗེས་ཚུལ་ཙམ་ཡང་མེད་པར་བསམ༔ ཕཊ༔ ཧཱུྃ༔ ང་ནི་ཁྲོས་མ༴ རྒྱ་མཚོ་ཆུ་ཡི་དཀྱིལ་འཁོར་འདེབས༔ ཚེ་འདས་འདི་ལ༴ ཞེ་སྡང་ལས་བྱུང་༴ ཐལ་བུའི་རྡུལ་དུ༴ རྡོ་རྗེ་མཁའ་འགྲོ་འབུམ་སྡེ་བསྐུལ༔ ཨོཾ་བཛྲ་ཀྲོ་དྷི་ཀ་ལི་ས་མ་ཡ་ སོགས༔ ཕཊ༔ ཧཱུྃ༔ ང་ནི་ཁྲོས་མ༴ རྡོ་རྗེ་འབར་བའི་ཐོ་ལུམ་འདེབས༔ ཚེ་འདས་འདི་ལ༴ ང་རྒྱལ་ལས་བྱུང་༴ ཐལ་བའི་རྡུལ་དུ༴ རིན་ཆེན་མཁའ་འགྲོ་འབུམ་སྡེ་བསྐུལ༔ ཨོཾ་རཏྣ་ཀྲོ་དྷི་ཀ་ལི་སོགས༔ ཕཊ༔ ཧཱུྃ༔ ང་ནི་ཁྲོས་མ༴ རི་རབ་འབར་བའི་ས་ཐུན་འདེབས༔ ཚེ་འདས་འདི་ལ༴ འདོད་ཆགས་ལས་བྱུང་༴ ཐལ་བའི་རྡུལ་དུ༴ པདྨ་མཁའ་འགྲོ་འབུམ་སྡེ་བསྐུལ༔ ཨོཾ་པདྨ་ཀྲོ་དྷི་ཀ་ལི་སོགས༔ ཕཊ༔ ཧཱུྃ༔ ང་ནི་ཁྲོས་མ༴ གནམ་ལྕགས་གྲི་གུག་ཕུར་པ་འདེབས༔ ཚེ་འདས་འདི་ལ༴ ཕྲག་དོག་ལས་བྱུང་༴ ཐལ་བའི་རྡུལ་དུ༴ ཀརྨ་མཁའ་འགྲོ་འབུམ་སྡེ་བསྐུལ༔ ཨོཾ་ཀརྨ་ཀྲོ་དྷི་ཀ་ལི་སོགས༔ ཕཊ༔ ཧཱུྃ༔ ང་ནི་ཁྲོས་མ༴ ཞིང་ཆེན་གཡང་གཞི་སྟྭ་རེ་འདེབས༔ ཚེ་འདས་འདི་ལ༴ ཟ་འདྲེ་ཤི་གཤེད་སྲི་བདུད་བགེགས༔ མ་ལུས་ཐལ་བའི་རྡུལ་དུ་རློག༔ སྐུ་གསུམ་མཁའ་འགྲོ་འབུམ་སྡེ་བསྐུལ༔ ཨོཾ་ཤྲཱི་པདྨ་ཀྲོ་དྷི་ཀ་ལི་བྃ་ཧ་རི་ནི་ས་ས་མ་ཡ་ཛ་ཛཿ གནོད་བྱེད་ཟ་འདྲེ་ཤི་གཤེད་དུར་སྲི་གྲིབ་གདོན་གནོད་བྱེད་ཐམས་ཅད་མཱ་ར་ཡ་རྦད་སོད་རྦད་ནན་རྦད་ཕཊ་པཱ་པཾ་ཛྭ་ལ་རཾ་རཾ་བཛྲ་བཛྲ་སུམ་སུམ་ཕཊ་ཕཊ་རྦད་རྦད་ནན་ནན༔ ཕཊ་ཕཊ་ཕཊ༔ ཅེས་ནམ་མཁའ་ཁྱབ་པའི་འོད་ནག་པོ་མུན་པ་དགུ་རིམ་བྱུང་ནས་ཟ་འདྲེ་ཤི་གཤེད་སྲི་གདོན་ཐམས་ཅད་ས་རིམ་པ་དགུའི་འོག་ཏུ་ཚུད་དེ་ནན་པར་བསམ་ལ་སྟེང་དུ་བྲོ་བརྡུང་བ་ནི༔ ཕཊ༔ ཡངས་ས་ཡ༔ ཁ་ས་ལར༔ མ་གྲལ་ནས༔ མནར་ར་འཁྲབ༔ ལྔ་སྡེ་མ༔ དལ་ལས་བཞིར༔ གྱི་ལི་ལི༔ ཏིར་ཏིར་ཀར༔ གླུ་རིང་ལེན༔ གྲུ་གསུམ་འབར་བའི་ཧོམ་ཁུང་དུ༔ དུ་ཏྲི་བྲུབ༔ སྟེམ་སྟེམ་མནན༔ ཐིབ་ཐིབ་མྱོས༔ གམ་གམ་བཅད༔ ལམ་ལམ་བསད༔ མ་ལྡང་ལྡང་མེད་བྲོ་རྒྱས་གདབ༔ ཡེ་ཤེས་རོལ་པའི་སྟོབས་ཀྱིས་མནན༔ ཆོས་ཉིད་རྣམ་དག་གི་རྒྱ༔ རྟེན་འབྲེལ་བསླུ་མེད་ཀྱི་རྒྱ༔ མ་ཤོར་མ་མོ་མཁའ་འགྲོ་རྣམས༔ རེམ་ཅིག་བཛྲ་ས་མ་ཡ༔ གཟུགས་མེད་ཨ༔ སྒྲ་གྲགས་སྟོང་༔ རྣམ་པར་རྟོག་པ་མེད༔ ཛ་མའི་རུང་༔ ངུར་མོ་སྡེ༔ སྟོང་རས་སྟོབས༔ ཏྲི་ཤིས་ཐོག༔ སྟེམ་སྟེམ་བརྡེག༔ ལྟོ་རུ་སྦྲུམ༔ འཁྲུལ་པ་མེད་པར་ཐུགས་རྗེས་ཟུངས༔ ཨོཾ་ལཾ་ཨཱཿ ལཾ་ཧཱུྃ་ལཾ་སུཾ་ལཾ༔ སྟྭཾ་བྷ་ཡ་ནན༔ མཱ་ར་ཡ་ནན༔ སྐབས་གཉིས་པའོ༔ དེ་ནས་རོ་དུར་ཁྲོད་དུ་འཕངས་ཏེ་འགྱེད་ལས་བྱ་བ་ནི༔ གནས་ཉི་ཤུ་རྩ་བཞི་ཡུལ་སུམ་ཅུ་སོ་གཉིས་དུར་ཁྲོད་ཆེན་པོའི་གནས་བརྒྱད་ཧེ་རུ་ཀ་ཡི་གནས་བཅུ་ན་བཞུགས་པའི་དཔའ་བོ་མཁའ་འགྲོ་ཐམས་ཅད་དུར་ཁྲོད་དེར་འདུས་པར་བསམ་ལ༔ ཕཊ༔ སྣང་བ་ཐམས་ཅད་མཁའ་འགྲོའི་མཁའ༔ སྲིད་པ་ཐམས་ཅད་མཁའ་སྤྱོད་ཞིང་༔ དོན་གྱི་འོག་མིན་ཆེན་པོར་བརྡལ༔ ཉོན་མོངས་དབྱིངས་སྒྲོལ་བམ་ཁྲོད་དུ༔ ཡེ་ཤེས་རོལ་པའི་ཤ་ཟ་འཁྲིགས༔ ཕཊ་ཕཊ་ཕཊ༔ གནས་མཆོག་ཉི་ཤུ་རྩ་བཞི་ན༔ བཞུགས་པའི་དཔའ་བོ་མཁའ་འགྲོ་མ༔ དམ་ཚིག་ཐུགས་རྗེའི་རྒྱུད་བསྐུལ་གྱི༔ དུར་ཁྲོད་བམ་གྱི་ཚོགས་ལ་བྱོན༔ ཛ་ཛཿ ཕཊ༔ ཡུལ་ནི་སུམ་ཅུ་སོ་གཉིས་ན༔ བཞུགས་པའི་དཔའ་བོ་རྣལ་འབྱོར་མ༔ དམ་ཚིག་ཐུགས་རྗེའི༴ དུར་ཁྲོད་བམ༴ ཛ་ཛཿ ཕཊ༔ དུར་ཁྲོད་ཆེན་པོའི་གནས་བརྒྱད་ན༔ བཞུགས་པའི༴ དམ་ཚིག་ཐུགས་རྗེའི༴ དུར་ཁྲོད་བམ༴ ཛ་ཛཿ ཕཊ༔ ཧེ་རུ་ཀ་ཡི་གནས་བཅུ་ན༔ བཞུགས་པའི༴ དམ་ཚིག་ཐུགས་རྗེའི༴ དུར་ཁྲོད་བམ༴ ཛ་ཛཿ ཕཊ༔ ཁྱོད་ལ་འགྲོ་བའི་དོན་ལས་མེད༔ བྱང་ཆུབ་མཆོག་ཏུ་སེམས་བསྐྱེད་ནས༔ རང་དམ་གཉན་པོ་དཔང་བཙུག་གོ༔ ངས་ཀྱང་འགྲོ་བའི་དོན་ཕྱིར་དུ༔ ཁྱོད་ཀྱི་དམ་ཚིག་དེང་བསྐུལ་གྱི༔ མ་རིག་འཁྲུལ་པའི་སེམས་ཅན་འདི༔ འཁོར་བའི་མཚོ་ལས་སྒྲོལ་བའི་ཕྱིར༔ བམ་ཆེན་ཚོགས་ལ་རོལ་ཕྱིར་གཤེགས༔ རྣལ་འབྱོར་བདག་ཅག་འཁོར་བཅས་ལ༔ མཆོག་དང་ཐུན་མོང་དངོས་གྲུབ་སྩོལ༔ རྣམ་པར་རྟོག་པ་ཆོས་སྐུར་སྒྲོལ༔ རེ་དོགས་རོ་སྙོམས་རྒྱ་ཡིས་ཐོབ༔ ཀུན་བཟང་རྡོ་རྗེའི་ས་ལ་སྐྱོལ༔ ཕྲིན་ལས་འགྲོ་དོན་མཐར་ཕྱིན་མཛོད༔ ཛ་ཛཿ བཛྲ་ས་མ་ཡ༔ དེ་ནས་རོ་ཁ་སྦུབ་ཏུ་བསྒྱེལ་ཏེ་རྒྱབ་ཏུ་གྲི་གུག་གིས་ཁྲམ་རིས་སུ་གཤགས༔ ཡང་གན་རྐྱལ་དུ་བཞག་ནས་སྙིང་ཁར་ཁྲམ་རིས་སུ་གཤགས་ཏེ་ལྤགས་པ་བཤུས་མགོ་བོ་བཅད་དེ་བཞག་ནས་ཤ་ཚིལ་གྱི་གསུར་བྱས་ཏེ༔ ལས་གཞུང་ཚོགས་བསྐང་ཚང་བར་བྱས་ནས་སླར་ཡང་བྱ་འབོད་བྱ་བ་ནི༔ ཌཱ་དྲིལ་དང་བཅས་ཏེ་གདུང་བའི་དབྱངས་ཀྱིས༔ ཕཊ་ཕཊ་ཕཊ༔ ཕྱོགས་ཕྱོགས་དག་ཀྱང་ཕ་ཀི་ན༔ ཉི་མ་ནུབ་ཕྱོགས་ཕ་ཀི་ན༔ ཨུ་ཙ་ལ་ཡི་དུར་ཁྲོད་ཆེར༔ རི་བོ་ཐམས་ཅད་ཀེང་རུས་རི༔ རྩི་ཤིང་ཐམས་ཅད་མདའ་དང་མདུང་༔ ཆུ་འབབ་ཐམས་ཅད་ཁྲག་དང་རྣག༔ གཟུགས་སྣང་ཐམས་ཅད་མཁའ་འགྲོའི་གར༔ སྒྲ་སྐད་ཐམས་ཅད་ཕཊ་དང་ཕེཾ༔ དུས་གསུམ་སངས་རྒྱས་ཡ་ང་བ༔ ཁྲོ་བཅུ་རྒྱུ་བར་མི་ནུས་ཤིང་༔ རྡོ་རྗེ་ཅན་ཡང་འཇིགས་པའི་ས༔ ཤིན་ཏུ་འཇིགས་པའི་དུར་ཁྲོད་དེར༔ བཞུགས་པའི་དཔའ་བོ་མཁའ་འགྲོའི་གཙོ༔ མཁའ་ལྡིང་རྒོད་ཀྱི་སྐུར་བཞེངས་ལ༔ དམ་ཚིག་ཐུགས་དམ་གནད་བསྐུལ་གྱི༔ དུར་ཁྲོད་བམ་ཚོགས་རོལ་ལ་གཤེགས༔ རྡོ་རྗེ་ཕག་མོ་གཤེགས་སུ་གསོལ༔ ཁྲོས་མ་ནག་མོ་གཤེགས་སུ་གསོལ༔ ཐང་དམར་ཐང་ནག་གཤེགས་སུ་གསོལ༔ དམ་ཚིག་ཆེན་པོའི་དུས་ལ་བབ༔ སྤྲུལ་པ་ཆེན་པོའི་དུས་ལ་བབ༔ ཚོགས་ཀྱི་མཆོད་པ་ཆེན་པོ་འདི༔ འགྲོ་བའི་དོན་ཕྱིར་བཞེས་སུ་གསོལ༔ དམ་ཚིག་ཐུགས་རྗེས་བཞེས་སུ་གསོལ༔ རྗེས་ཤུལ་ཙམ་ཡང་མ་བཞག་པར༔ ལྷག་མ་མེད་པར་ཧབ་ཐོབ་རོལ༔ ཛ་ཛཿ བཛྲ་ས་མ་ཡཿ ཕཊ་ཕཊ་ཕཊ༔ ཧཱུྃ༔ དབུས་ཕྱོགས་གཏུམ་དྲག་དུར་ཁྲོད་ནས༔ སངས་རྒྱས་མཁའ་འགྲོ་མུན་སེལ་མ༔ ཁྱེད་ཀྱི་ཐུགས་དམ་གནད་ནས་བསྐུལ༔ དམ་ཚིག་ཆེན་པོའི་དུས་ལ་བབ༔ སྤྲུལ་པ་ཆེན་པོའི་དུས་ལ་བབ༔ སྤྲུལ་འཁོར་ཡོངས་རྫོགས་མ་ལུས་པ༔ བྱ་རྒྱལ་རྒོད་ཀྱི་སྐུར་བཞེངས་ལ༔ དུར་ཁྲོད་བམ་གྱི་ཚོགས་ལ་བྱོན༔ ཐང་ནག་བདུད་འདུལ་གཤེགས་སུ་གསོལ༔ ཡེ་ཤེས་བདུད་རྩིའི་ཚོགས་མཆོད་འདི༔ འགྲོ་བའི་དོན་ཕྱིར་བཞེས་སུ་གསོལ༔ དམ་ཚིག་དབང་གིས་བཞེས་སུ་གསོལ༔ རྗེས་ཤུལ་ཙམ་ཡང་མ་ལུས་པར༔ ལྷག་མ་མེད་པར་ཧབ་ཐོབ་རོལ༔ ཛ་ཛཿ བཛྲ་ས་མ་ཡ༔ ཕཊ་ཕཊ་ཕཊ༔ ཧཱུྃ༔ ཤར་ཕྱོགས་རབ་འཇིགས་དུར་ཁྲོད་ནས༔ རྡོ་རྗེ་མཁའ་འགྲོ་དྲག་མོ་རྒྱལ༔ ཁྱོད་ཀྱི་ཐུགས་དམ༴ དམ་ཚིག་ཆེན་པོའི༴ སྤྲུལ་པ་ཆེན་པོའི༴ བྱ་རྒྱལ་རྒོད་ཀྱི་སྐུར༴ དུར་ཁྲོད་བམ་གྱི༴ ཐང་དཀར་ཞིང་རྒྱལ་གཤེགས་སུ་གསོལ༔ བྱིན་རླབས་བ